Κοιλάδα Αργολίδας

Η Κοιλάδα είναι παραθαλάσσιο χωριό του νομού Αργολίδας. Βρίσκεται στην Ερμιονίδα, τρία χλμ. δυτικά του Κρανιδίου. Αποτελεί ουσιαστικά το επίνειο του Κρανιδίου. Το λιμάνι της συνέδεε μέχρι την δεκαετία του 50 περίπου, την Ερμιονίδα με το Ναύπλιο μέχρι να δημιουργηθεί ο οδικός άξονας Επιδαύρου - Κρανιδίου. 

Η Κοιλάδα διαθέτει αρκετές παραλίες κοντά στον οικισμό και κατά την καλοκαιρινή περίοδο δέχεται αρκετούς επισκέπτες. Περισσότερο γνωστή όμως, είναι για το σπήλαιο Φράγχθι το οποίο βρίσκεται ακριβώς απέναντι από το λιμάνι της. Στο σπήλαιο βρέθηκαν ορισμένα από τα σημαντικότερα προϊστορικά ευρήματα στον ελλαδικό χώρο. Κοντά στην Κοιλάδα βρίσκεται το νησί Κορωνίδα που ανήκει στην εφοπλιστική οικογένεια των Λιβανών. Η Κοιλάδα ανήκει στον δήμο Ερμιονίδας και ο πληθυσμός της σύμφωνα με την απογραφή του 2011 είναι 1.165 κάτοικοι. Ο κεντρικός ναός του χωριού είναι αφιερωμένος στον Ευαγγελισμό της Θεοτόκου.

Στο δημοτικό διαμέρισμα της Κοιλάδας που είναι ένα από τα πέντε δημοτικά διαμερίσματα που αποτελούσαν τον καποδιστριακό δήμο Κρανιδίου ανήκουν επίσης οι παραθεριστικοί μικροί οικισμοί Δορούφι και Κάμπος καθώς και η νησίδα Κορωνίδα.   

Με βάση ιστορικών γνώσεων το παραθαλάσσιο χωριό της Κοιλάδας, ονομαζόταν Μάσιτας κατά την αρχαιότητα. Στην Κοιλάδα γεννήθηκε ο πολιτικός Γιώργος Τούσσας.

Πληθυσμός 
Η Κοιλάδα έχει καταγράψει θετική αύξηση πληθυσμού σε κάθε απογραφή απο το 1879 εκτός απο δύο (το 1920 και το 1991). Τα τελευταία χρόνια του 19ου αιώνα ο πληθυσμός αυξήθηκε με πολύ μεγάλο ρυθμό ενώ και το 1940 υπήρξε σημαντική αύξηση. Τα τελευταία χρόνια ο πληθυσμός έχει αυξηθεί με πιο ήπιους ρυθμούς.

Εικόνες

Παραπομπές

Εξωτερικοί σύνδεσμοι 
 Μένουμε Ελλάδα - Στην Κοιλάδα Αργολίδας,επίσκεψη στο σπήλαιο Φράγχθι
 Πληροφορίες για την ανθρώπινη παρουσία στο σπήλαιο Φράγχθι

χωριά του νομού Αργολίδας
Δήμος Ερμιονίδας